CELEX: 62021CN0771
Language: fi
Date: 2021-12-14 00:00:00
Title: Asia C-771/21: Ennakkoratkaisupyyntö, jonka Győri Járásbiróság (Unkari) on esittänyt 14.12.2021 – JH v. Wizz Air Hungary Légiközlekedési Zrt. (Wizz Air Hungary Zrt.)

21.3.2022   
            
            
               FI
            
            
               Euroopan unionin virallinen lehti
            
            
               C 128/7
            
         
      Ennakkoratkaisupyyntö, jonka Győri Járásbiróság (Unkari) on esittänyt 14.12.2021 – JH v. Wizz Air Hungary Légiközlekedési Zrt. (Wizz Air Hungary Zrt.)
      (Asia C-771/21)
      (2022/C 128/09)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Győri Járásbíróság
      
         Pääasian asianosaiset
      
      
         Kantaja: JH
      
         Vastaaja: Wizz Air Hungary Légiközlekedési Zrt. (Wizz Air Hungary Zrt.)
      
         Ennakkoratkaisukysymykset
      
      
                  1)
               
               
                  Onko matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen (EY) N:o 261/2004 (1) 5 artiklan 3 kohtaa tulkittava siten, että lentoliikenteen harjoittaja on velvollinen ryhtymään kohtuudella edellytettäviin toimenpiteisiin välttääkseen lennon peruuttamisen silloinkin, kun on kyse sellaisista poikkeuksellisista olosuhteista, jotka vapauttavat sen vastuusta?
               
            
                  2)
               
               
                  Jos unionin tuomioistuin vastaa ensimmäiseen kysymykseen myöntävästi, voidaanko lentoliikenteen harjoittaja velvoittaa kohtuudella edellytettävänä toimenpiteenä:
                  
                              a)
                           
                           
                              palauttamaan vuoron lentämiseen tarkoitetun lentokoneen, joka on ukkosmyrskyn vuoksi reititetty uudelleen läheiselle lentokentälle, lentohenkilöstön työvuoron puitteissa niin pian kuin mahdollista ja näin lentämään kyseisen vuoron? Jos tähän vastataan myöntävästi, onko lentoliikenteen harjoittaja velvollinen toimimaan näin, vaikka se joutuisi tämän vuoksi antamaan käyttöön toisen lentokoneen ja varamiehistön, jotta lentoliikenteen harjoittajan kotikentältä lähtevät, ensin mainitulla lentokoneella lennettäviksi tarkoitetut muut vuorot voitaisiin lentää?
                           
                        
                              b)
                           
                           
                              kuljettamaan matkustajat maanteitse vuoron lentämiseen tarkoitettuun lentokoneeseen, joka on ukkosmyrskyn vuoksi reititetty uudelleen läheiselle, 140 km päässä sijaitsevalle lentokentälle, ja näin lentämään kyseisen vuoron sieltä?
                           
                        
                              c)
                           
                           
                              toimittamaan varakoneen tai kuljettamaan matkustajat maanteitse läheiselle lentokentälle toimitettuun varakoneeseen ja näin lentämään vuoron?
                           
                        
            
         (1)  EUVL 2004, L 46, s. 1.